stanford-oval/wikipedia huggingface dataset:
אליך אלוהי

| --- | --- |
 שיר בביצוע שימי תבורי, אביהו מדינה
 מתוך האלבום "זיכריני"
 יצא לאור:  1984
 סוגה:  זמר עברי
 שפה:  עברית
 אורך:  5:02
 חברת תקליטים:  האחים ראובני
 כתיבה:  אביהו מדינה
 לחן:  אביהו מדינה
 עיבוד:  ננסי ברנדס
 גרסאות כיסוי:  אביהו מדינה ‏•‏‏ בני אלבז ‏•‏‏ חיים ישראל, גלעד פוטולסקי ותזמורת "שלהבת" ‏•‏‏ אלי הרצליך ‏•‏‏ הרב שלום ארוש ‏•‏‏ יהודה מסס
 
"אליך אלוהי" (ידוע גם בשם "כי ידעת") הוא שיר שכתב והלחין אביהו מדינה. השיר מוכר בביצוע שימי תבורי וכן בביצועו של מדינה עצמו.
"אליך אלוהי" נכלל באלבומו של תבורי "זיכריני", שהתפרסם ב־1984. לאחר מכן נכלל באלבומם המשותף של תבורי ומדינה "פרחי גני" (1988).
על השיר

אביהו מדינה כתב והלחין את השיר, שניתן לשימי תבורי במסגרת דין ודברים שהיו בין מדינה ותבורי בנוגע לשיר אחר, "אל תשליכני לעת זיקנה", שאותו הלחין מדינה למילות תהילים ע"א. מדינה ביקש מתבורי להקליט את "אל תשליכני" במטרה להצליח בתחרות פסטיבל הזמר החסידי, אך תבורי לא רצה אותו וכינה אותו "שיר של זקנים". חלפו שלוש שנים שבמהלכן איים מדינה על תבורי שאם לא יקליט את "אל תשליכני", הוא לא יכתוב לו יותר שירים. גם המעבד ננסי ברנדס ניסה לשכנע את תבורי. לבסוף הסכים תבורי לפשרה: הוא יקליט את "אל תשליכני" בדואט עם מדינה (מכיוון שחשב שייכשל והעדיף להיכשל עם מדינה ולא לבדו) ובתמורה יתן לו מדינה את השיר החדש שכתב "אליך אלוהי", שאותו הכיר תבורי מצפייה בטלוויזיה.
השיר נכלל באלבומו של תבורי "זיכריני", שפורסם ב־1984. לאחר מכן נכלל באלבומם המשותף של תבורי ומדינה "פרחי גני" (1988), הפעם בביצועו של מדינה ובעיבוד של מרטין מוסקוביץ'.
גרסאות כיסוי

"אליך אלוהי" זכה לכמה גרסאות כיסוי והתחבב במיוחד על זמרים מסוגת המוזיקה החסידית (כמה מהם כינו אותו "כי ידעת", "רק אליך", או "אליך אלוקי"). מלבד ביצועיו של מדינה עצמו לשיר, הקליטו אותו גם בני אלבז, חיים ישראל עם גלעד פוטולסקי ותזמורת "שלהבת" ואלי הרצליך. הרב שלום ארוש ביצע גם הוא את השיר בפרשנות חופשית מאוד, בתוספת מילים משל עצמו.
הערות שוליים

↑  נתוני היצירה, באתר אקו"ם, בדיקה אחרונה ב־23 באפריל 2023
1 2  "אליך אלוהי" בביצוע אביהו מדינה, גרסת האלבום "ממיטב השירים השקטים", באתר יוטיוב, בדיקה אחרונה ב־23 באפריל 2023
1 2  "אליך אלוהי" בביצוע בני אלבז, באתר יוטיוב, בדיקה אחרונה ב־23 באפריל 2023
1 2  "אליך אלוהי" בביצוע חיים ישראל, גלעד פוטולסקי ותזמורת "שלהבת", באתר יוטיוב, בדיקה אחרונה ב־23 באפריל 2023
1 2  "אליך אלוהי" בביצוע אלי הרצליך, באתר יוטיוב, בדיקה אחרונה ב־23 באפריל 2023
1 2  "אליך אלוהי" בביצוע הרב שלום ארוש (מילים שונות), באתר יוטיוב, בדיקה אחרונה ב־23 באפריל 2023
↑  "אליך אלוהי" בביצוע יהודה מסס, באתר יוטיוב, בדיקה אחרונה ב־23 באפריל 2023
1 2  שימי תבורי – זיכריני (1984), באתר סטריאו ומונו, בדיקה אחרונה ב־24 באפריל 2023
↑  דודי פטימר, ‏הפרח בגנו: הסודות מאחורי שיריו הגדולים של אביהו מדינה, באתר מעריב אונליין, 9 באפריל 2022
↑  אבנר שאקי, "רציתי ללמוד לנגן, אבל נמצאתי 'בלתי מוזיקלי'. הבוחן אמר שחבל על הכסף", באתר ערוץ 7, 23 במרץ 2020, בדיקה אחרונה ב־24 באפריל 2023
גבס

ערך זה עוסק במינרל רך. אם התכוונתם לאמצעי רפואי לקיבוע, ראו .
| --- | --- |

גבס מניו סאות' ויילס, אוסטרליה
 תכונות המינרל
 הרכב כימי:  CaSO4•2H2O
 מערך קריסטלוגרפי:  מונוקליני, סולפט
 צורת הגביש:  גביש בצורת מקבילית, לוחי, להבי. נפוצים שני סוגים של גבישים תאומים.
 צבע:  לרוב לבן, חסר צבע או אפור אך לעיתים עם גוונים של אדום, חום או צהוב.
 ברק:  זגוגי עד ברק הפנינה, במיוחד לאורך משטחי הפצילות.
 שקיפות:  הגבישים שקופים עד שקופים למחצה.
 פצילות:  טובה בכיוון אחד וברורה בשני האחרים.
 שבירה:  לא אחידה.
 קשיות:  2 בסולם מוס
 משקל סגולי:  2.3 ג'/סמ"ק
 שרטוט:  לבן
 מינרלים נלווים:  הליט, קלציט, גופרית, פיריט בוראקס ועוד
 סוגים
 סלניט    בהט:  גבס חסר צבע, שקוף, בגוון פנינה המתואר כבעל ברק דמוי אור הירח. מכאן שמו, ביוונית "אבן הירח".  בלועזית: אָלָבַּסטֶר אבן לבנה, שקופה למחצה, המשמשת לצורכי קישוט: ריצוף, פיסול ותכשיטים.
גבס  הוא מינרל רך מאוד המורכב מסידן וסולפט, והרכבו הכימי הוא CaSO4•2H2O.
כאשר מחממים את הגבס מעל ל-150 מעלות צלזיוס מתאיידים 75% מהמים האגורים במבנה הכימי שלו על פי הנוסחה הבאה:
CaSO4•2H2O + חום → CaSO4•½H2O  +  1½ H2O (משתחרר כקיטור)
והגבס רוכש תכונות אנהידריטיות (חסרי מֵי-גֶּבֶשׁ). בצורה הזאת הוא נקרא טיח פריז. לכן מלט העשוי טיח פריז או המכיל אותו נוטה להתקשות במים, ומכאן נובע השימוש בו לקיבוע איברי גוף שבורים. גבס רך נמס במים בתגובה אקסותרמית.
ברוב המקרים הגבס הוא משקע הנוצר כאשר מים מתאדים בלגונות ימיות או באגמים סגורים. באזורים מדבריים נוצר הגבס כקרום מעלייה נימית של מי תהום מלוחים.
ישנן כמויות מעטות של גבס הנוצרות ממוצא געשי כאשר הגזים העשירים במימן גופרתי מתרכבים עם הסלעים הסידניים שבסביבת ההתפרצות.
כמויות מסחריות של גבס מצויות באנגליה, קנדה, ובניו יורק, מישיגן, איווה, קנזס, ניו מקסיקו, קולורדו ויוטה בארצות הברית.
תכונות הגבס

גבס מבודד היטב טמפרטורה ורעש. הוא מתמוסס במים ועל כן קל לאחות בין חלקים ישנים לחדשים. הוא עביד ביותר – כאשר יוצקים אותו לתוך תבנית הוא מקבל פרטים דקים מאוד משום שהתמיסה זורמת וממלאת כל נקב בתבנית. קל לשלוט על משקלו המרחבי של הגבס הקשוי – משקל זה תלוי בכמות הנקבוביות שבו וכמות זו היא תוצאה של כמות המים בתמיסה (בתעשייה מתייחסים ל"יחס מים/גבס").
דרגת הקשיות של הגבס היא 2 (מתוך 10) בסולם מוס.
עקב תכונותיו אלה, בנייה בגבס נפוצה מאוד, בייחוד בקירות פנימיים.
לקריאה נוספת

סורוקה, יצחק. חומרי מליטה, מלט ובטון. הטכניון – התחנה לחקר הבנייה, 1989, תשמ"ט. פרק שלישי – "גבס". עמ' 31–52.
ברכנו (שיר)

| --- | --- |
 סינגל בביצוע שימי תבורי
 מתוך האלבום צעד חמישי
 יצא לאור:  1981
 סוגה:  זמר עברי
 שפה:  עברית
 אורך:  4:44
 כתיבה:  מסורתי (ברכת השנים)
 לחן:  אביהו מדינה
 עיבוד:  מרטין מוסקוביץ' (פסטיבל הזמר החסידי ה־12) דוד קריבושי (האלבום "צעד חמישי")
 גרסאות כיסוי:  אביהו מדינה ‏•‏‏ זהבה בן ‏•‏‏ אורן חן וחופני כהן ‏•‏‏ רועי ידיד ‏•‏‏ אליאור איצקוביץ' ‏•‏‏ לאה שבת, אביהו מדינה, צביקה פיק, איל גולן ועוד (בתוכניתו של יוסי סיאס)
 
"בַּרְכֵנוּ" הוא שיר שהלחין אביהו מדינה למילים מתוך ברכת השנים, וביצע הזמר הישראלי שימי תבורי. השיר יוּעד לביצוע תבורי בפסטיבל הזמר החסידי ה־12, שהתקיים בה'תשמ"א (1980), ותבורי הגיע איתו למקום השני. השיר נכלל בעיבוד אחר באלבומו של תבורי "צעד חמישי", שהתפרסם ב־1981.
לשיר ביצעו גרסאות כיסוי זהבה בן, אורן חן וחופני כהן ורועי ידיד, וכן אביהו מדינה.
על השיר

אביהו מדינה הלחין את השיר לביצוע שימי תבורי בפסטיבל הזמר החסידי ה־12, שהתקיים בתשמ"א (1980). הייתה זו הופעה ראשונה לתבורי בפסטיבל הזמר החסידי. לאחר הצלחות גדולות ואף זכיות בפסטיבל הזמר המזרחי בשנים קודמות, תבורי רצה להתמודד בשדה חדש. מדינה סיפר:
שימי אמר: "נמאס לי להופיע בפסטיבל הזמר המזרחי. זכיתי שם כבר שלוש פעמים. אבל אם אתה גבר – בוא נלך לפסטיבל הזמר החסידי". אמרתי לו שזה נשמע מעניין, אבל שיהיה קשה כי זה משחק חוץ. לא המגרש הביתי שלנו. החלטנו ללכת על זה, וכתבתי לפסטיבל את "ברכנו". זכינו במקום השני, ואת הראשון לקח דודו פישר.
מדינה הלחין את השיר למילים מתוך הנוסח הנאמר בחורף בברכת השנים שבתפילת שמונה עשרה, לפי נוסח תימן בלדי.
מדינה, שהדגיש עד כמה הרוק נטמע בו ונוכח בשיריו ואף תיאר את המוזיקה שלו במילים "פחות מזרח ויותר רוק מערבי", נתן כדוגמה (בין השאר) את השיר "ברכנו", שעליו אמר ”זאת בכלל חזנות אשכנזית”.
"ברכנו" בביצוע המקורי בתחרות פסטיבל הזמר החסידי ה־12 (בעיבוד מרטין מוסקוביץ' ובליווי תזמורת משטרת ישראל בניצוח מנשה לב-רן) נכלל באלבום שתיעד את התחרות. השיר גם נכלל, בעיבוד דוד קריבושי, באלבומו של תבורי "צעד חמישי", שפורסם ב־1981. הוא נכלל גם בכמה אלבומי אוסף של תבורי, ובאלבומי אוסף נוספים.
ביאורים

↑  המשפט ”בָּרְכֵנוּ ה' אֱ-לֹהֵינוּ בְּכָל מַעֲשֵׂה יָדֵינוּ וּבָרֵךְ אֶת שְׁנָתֵינוּ” נאמר בנוסח תימן כל השנה. בנוסח הספרדים הוא נאמר (בשינויים קלים) בקיץ בלבד, ובנוסח אשכנז ונוסח ספרד הוא לא נאמר בכלל.
הערות שוליים

↑  נתוני היצירה, באתר אקו"ם, בדיקה אחרונה ב־26 באפריל 2023
↑  "ברכנו" בביצוע אביהו מדינה, באתר יוטיוב, בדיקה אחרונה ב־26 באפריל 2023
↑  "ברכנו" בביצוע זהבה בן, באתר יוטיוב, בדיקה אחרונה ב־26 באפריל 2023
↑  "ברכנו" בביצוע אורן חן וחופני, באתר יוטיוב, בדיקה אחרונה ב־26 באפריל 2023
↑  "ברכנו" בביצוע רועי ידיד, באתר יוטיוב, בדיקה אחרונה ב־26 באפריל 2023
↑  "ברכנו" בביצוע אליאור איצקוביץ', באתר יוטיוב, בדיקה אחרונה ב־30 באפריל 2023
↑  "ברכנו" בביצוע לאה שבת, אביהו מדינה, צביקה פיק, איל גולן ועוד בתוכניתו של יוסי סיאס, 1997, באתר יוטיוב, בדיקה אחרונה ב־30 באפריל 2023
↑  אבנר שאקי, "רציתי ללמוד לנגן, אבל נמצאתי 'בלתי מוזיקלי'. הבוחן אמר שחבל על הכסף", באתר ערוץ 7, 23 במרץ 2020, בדיקה אחרונה ב־30 באפריל 2023
↑  בן שלו, אביהו מדינה עדיין לא סלח לתקשורת, באתר הארץ, 16 בספטמבר 2012
↑  פסטיבל הזמר החסידי 1980, באתר סטריאו ומונו, בדיקה אחרונה ב־29 באפריל 2023
↑  שימי תבורי – צעד חמישי (1981), באתר סטריאו ומונו, בדיקה אחרונה ב־29 באפריל 2023
ממעמקים (אלבום)

ערך זה עוסק באלבום של הפרויקט של עידן רייכל. אם התכוונתם למשמעות אחרת, ראו .
"ממעמקים" הוא שם האלבום השני של הפרויקט של עידן רייכל, שיצא בינואר 2005.
רקע

בדומה לאלבומו הראשון, גם באלבום זה אירח עידן רייכל זמרים שונים ששרו שירים שכתב. רוב השירים הוקלטו באולפן הביתי בביתו של רייכל. האלבום זכה להצלחה מסחרית גדולה, ומכר 20,000 עותקים תוך ימים ספורים בלבד. בסך הכל מכר האלבום מעל ל-123,000 עותקים.
בעקבות האלבום זכה "הפרויקט של עידן רייכל" בתואר "הרכב השנה" במצעדי הפזמונים השנתיים של גלגלצ ושל רשת ג' לשנת ה'תשס"ה. האלבום זכה בפרס אקו"ם לאלבום עברי וכן להישג השנה לשיר, על השיר "ממעמקים".
באלבום זה גדל חלקו של גלעד שמואלי בהפקה המוזיקלית, ויחד עם רייכל הוא עיבד כמעט את כל שירי האלבום, וכן ניגן ברובם בתופים. שני נגנים נוספים באלבום, הבסיסט גולן זוסקוביץ' והגיטריסט אבי סינגולדה, שיתפו עם רייכל פעולה גם באלבומו הראשון. לאלבום זה הצטרף נגן נוסף שהכיר רייכל דרך הרכב הנגנים של עברי לידר, עילי בוטנר, שניגן בגיטרה ברוב השירים באלבום. נגנים נוספים שהשתתפו במספר שירים כללו את הבסיסט עמוס פרידמן, את החלילן אייל סלע ואת נגן כלי ההקשה איתמר דוארי. השיר "מילים יפות מאלה" מכיל גם נגינה בטאבלה מאת אריף דרוויש.
שירי האלבום ומשתתפיו

מילים ולחנים מאת עידן רייכל, עיבודים מאת רייכל וגלעד שמואלי - אלא אם צוין אחרת.
עלה נישא ברוח (עיבוד: עידן רייכל ואסף דר) (2:49)
סולנית השיר היא שושנה דמארי. דמארי הקליטה שני שירים עבור האלבום, "עלה נישא ברוח" ו"האר את עיניו", וזאת לאחר שנים רבות שבהן לא הקליטה שירים. בעיבוד השיר השתתף אסף דר, שגם מנגן בו בצ'לו. הנגינה הנשמעת כרביעיית מיתרים היא למעשה נגינה של דר לבדו, שהוקלט מספר פעמים.
ביום שבת (מילים: סרג'יו ברהמס) (3:33)
השיר משלב מילים מתוך המזמור "ביום שבת אשבח" מתוך ה"דיואן" של שלום שבזי בשירתו של שלום צוברי עם שירה בשפת פאפיאמנטו של סרג'יו ברהמס, שכתב את המילים. ברהמס השתתף גם באלבום הראשון של הפרויקט, בשיר "Brong Faya".
שובי אל ביתי (3:54)
סולן השיר הוא אילן דמתי, שעבד כתאורן מופעי ההרכב. את השיר פותח קטע דיבור באמהרית של יוסי וואסה.
השיר היה הסינגל החמישי והאחרון מהאלבום שיצא לרדיו.
יש בי עוד כוח (3:09)
השיר היה האחרון שנכתב עבור האלבום, כשבועיים לפני צאתו. במקור הקליט רייכל את עצמו כסולן השיר, אך בעצתו של השותף להפקה המוזיקלית גלעד שמואלי הקליט רייכל את דין דין אביב כסולנית. היה זה שיתוף הפעולה השני של רייכל עם אביב, לאחר שבאלבום הראשון של הפרויקט שרה את השיר "אם תלך". את השיר מלווה נגינת מסנקו (כינור אתיופי) של מולוגטה טדסה, שניגן גם בשיר "מדברים בשקט" באלבום הראשון של הפרויקט.
השיר היה השני מהאלבום שיצא כסינגל לתחנות הרדיו.
ממעמקים (5:50)
זהו השיר היחיד באלבום ששר רייכל בעצמו. מתלווה אליו בשירה באמהרית ווגדרס אבי וואסה, שלא השתתף באלבום הראשון, אך הצטרף לסיבוב ההופעות שליווה אותו. שירתו של וואסה היא על פי השיר האתיופי של מולוכן מְלֶסֶה "Nanu Nanu Ney". כמו כן משתתפת בשיר כברה קסאי בקולות רקע.
השיר היה הסינגל הראשון שיצא מהאלבום, בדצמבר 2004. הוא זכה להצלחה מיידית, כשנכנס היישר למקום הראשון במצעד הפזמונים השבועי של רשת ג', שאותו הוביל במשך שמונה שבועות רצופים. ב"מצעד העשור" של ערוץ 24 לסיכום העשור הראשון של המאה ה-21 נבחר השיר כ"שיר העשור".
אם תחפצה (מילים: שלום שבזי) (3:59)
מילות השיר הן של שלום שבזי, ולחנו של רייכל מבוסס על לחן עממי מסורתי. את השיר שרים בהגייה תימנית יחיא צוברה ושלום צוברי.
מילים יפות מאלה (4:46)
סולנית השיר היא כברה קסאי, שאותה הכיר רייכל משירותה בלהקה הצבאית "רוק בירוק" שהדריך. קסאי לא השתתפה באלבום הראשון של הפרויקט, אך הצטרפה לסיבוב ההופעות שליווה אותו. לקסאי מתלווה הזמרת ליאורה יצחק, ששרה בהינדי שורה חוזרת שפירושה "אתה האהבה הראשונה שלי".
השיר היה השלישי מהאלבום שיצא כסינגל.
מכל האהבות (4:22)
סולנית השיר היא מאיה אברהם. אברהם השתתפה לסירוגין בסיבוב ההופעות שליווה את האלבום הראשון של הפרויקט.
השיר היה הסינגל הרביעי שיצא מהאלבום.
אולי הפעם (עיבוד: עידן רייכל, עילי בוטנר וגלעד שמואלי) (2:41)
סולנית השיר היא מיטל מעודה. בעיבוד השיר השתתף עילי בוטנר.
عزين (Azini) (מילים: מירה עווד) (4:27)
שיר שכתבה ושרה בערבית מירה עווד, שהתפרסמה עוד בטרם האלבום כשחקנית תיאטרון. הלחן הוא של רייכל.
אין לי תירוצים (3:16)
סולנית השיר היא מירב איתן, שאותה הכיר רייכל מהלהקה הצבאית שהדריך. איתן נבחנה אצל רייכל כשחקנית, אך הרשימה אותו בקולה הנמוך.
Siyaishaya Ingoma (מילים: דונובן פריפקט רייד) (3:34)
שיר שכתב דונובן פריפקט רייד על פי שיר עממי. גם לחנו של רייכל מבוסס על לחן עממי. סולן השיר הוא בונגאני ט'ולו ואת הטקסט המדובר מדקלם דונובן פריפקט רייד, שהוקלט באולפן בלונדון.
האר את עיניו (2:49)
השיר השני באלבום ששרה שושנה דמארי.
הערות שוליים

↑  ynet, אקו"ם: פרסי מפעל חיים לכספי וסנדרסון, באתר ynet, 19 בדצמבר 2005
↑  שירלי מושיוף, שיעור בחיבור, באתר ynet, 21 בינואר 2005
1 2 3  על פי דבריו של רייכל בתוכנית הרדיו "כל ההתחלות" ברשת ג', 24 בפברואר 2009
↑  מולוכן מלסה בשיר נאנו נאנו נאיי באמהרית, ובעברית: בואה בוא אלי. השיר מתאר זוג הנפגש בנופי "היאור השחור" בטרם "ירד עליהם המסך". (יוטיוב)
↑  אסף הראל, מהודו באהבה, 18 ביולי 2005, MOOMA
↑  אילת יגיל, עידן רייכל חושב קצת אחרת, 20 בינואר 2005, MOOMA
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
| --- | --- |
בקרת זהויות :  MusicBrainz release group: 27c95642-3612-3e9d-8e2b-32fcdb6558f2
תן לזמן ללכת (שיר)

| --- | --- |
 סינגל בביצוע חיים משה
 מתוך האלבום "תן לזמן ללכת"
 יצא לאור:  ינואר 1985
 שפה:  עברית
 אורך:  4:30
 חברת תקליטים:  האחים ראובני
 כתיבה:  אביהו מדינה
 לחן:  אביהו מדינה
 הפקה:  אשר ראובני (משקיע)
 עיבוד:  ננסי ברנדס
 גרסאות כיסוי:  אביהו מדינה ושימי תבורי ‏•‏‏ זוהר ארגוב ‏•‏‏ עמיר בניון וכנסיית השכל ‏•‏‏ עברי לידר ‏•‏‏ אביבה אבידן ומאיה אברהם ‏•‏‏ דקלון ‏•‏‏ "הפרויקט של רביבו" ‏•‏‏ חיים ישראל
 
"תן לזמן ללכת" הוא שיר שביצע הזמר הישראלי חיים משה. הוא יצא בינואר 1985 כסינגל וכשיר הנושא של אלבומו החמישי של משה, "תן לזמן ללכת" (1984). אביהו מדינה כתב והלחין את השיר, וננסי ברנדס עיבד אותו והפיק מוזיקלית.
השיר הגיע למקום ה־21 במצעד הפזמונים השנתי של רשת ג' לשנת תשמ"ה (1985). היה זה השיר הראשון של משה שדורג במצעד שנתי.
השיר זכה לגרסאות כיסוי של זוהר ארגוב, אביהו מדינה ושימי תבורי, דקלון, אביבה אבידן ומאיה אברהם, "הפרויקט של רביבו", ושל חיים ישראל. עמיר בניון ו"כנסיית השכל" הקליטו אותו ב־2020 למיזם המוזיקלי "צו השעה — צו שני", ועברי לידר ביצע אותו בטקס הדלקת המשואות ביום העצמאות ה־73 למדינת ישראל.
הצלחה

השיר הוצג לבחירת הקהל ב"פינה לשיפוטכם" של מצעד רשת ג' ב־15 בינואר 1985 ושבוע לאחר מכן נכנס למצעד במקום ה־25. בשיאו הגיע לפחות למקום השלישי במצעד, ב־5 במרץ 1985. השיר יצא מהמצעד ב־16 באפריל 1985 בתום 12 שבועות צעידה. במצעד הפזמונים השנתי של רשת ג' לשנת תשמ"ה (1985) הוא דורג במקום ה־21. היה זה השיר הראשון של משה שדורג במצעד שנתי.
מיקומי שיא

|   ‏‏‏  מצעדים שבועיים (1985)> מדינה |   ‏‏‏  מצעדים שבועיים (1985)> מצעד |   ‏‏‏  מצעדים שבועיים (1985)> מיקום שיא |   ‏‏‏  מצעדים שבועיים (1985)>  |
| --- | --- | --- | --- |
|  ישראל | רשת ג' | 3 |  |
|   ‏‏‏  מצעדים שנתיים (תשמ"ה)> מדינה |   ‏‏‏  מצעדים שנתיים (תשמ"ה)> מצעד |   ‏‏‏  מצעדים שנתיים (תשמ"ה)> מיקום שיא |   ‏‏‏  מצעדים שנתיים (תשמ"ה)>  |
| --- | --- | --- | --- |
|  ישראל | רשת ג' | 21 |  |
הערות שוליים

1 2  השיר מוצג לבחירת הקהל ב"פינה לשיפוטכם" של מצעד רשת ג', באתר פזמונט, בדיקה אחרונה ב־27 באפריל 2023
1 2 3  חיים משה – תן לזמן ללכת (1984) (אלבום), באתר סטריאו ומונו, בדיקה אחרונה ב־28 באפריל 2023
↑  נתוני היצירה, באתר אקו"ם, בדיקה אחרונה ב־28 באפריל 2023
↑  "תן לזמן ללכת" בביצוע אביהו מדינה ושימי תבורי, באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע זוהר ארגוב (מתוך מחרוזת "חלום" ו"תן לזמן ללכת"), באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע עמיר בניון ו"כנסיית השכל" ("צו השעה – צו שני"), באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע עברי לידר בטקס הדלקת המשואות בהר הרצל ביום העצמאות ה־73 למדינת ישראל (2021), באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע אביבה אבידן ומאיה אברהם (בהופעה), באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע דקלון (מהתחלת המחרוזת עד 2:52), באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע "הפרויקט של רביבו" (מתוך מחרוזת, 2:50 – 4:20), באתר יוטיוב, בדיקה אחרונה ב־27 באפריל 2023
↑  "תן לזמן ללכת" בביצוע חיים ישראל (בהופעה), באתר יוטיוב, בדיקה אחרונה ב־27 באפריל 2023
1 2 3  דורג במקום ה־21 במצעד הפזמונים העברי השנתי של רשת ג' לשנת תשמ"ה, באתר פזמונט, בדיקה אחרונה ב־27 באפריל 2023
↑  דירוג בכורה במצעד רשת ג', באתר פזמונט, בדיקה אחרונה ב־27 באפריל 2023
1 2  מיקום שיא במצעד השבועי של רשת ג' (לפחות 3), באתר פזמונט, בדיקה אחרונה ב־27 באפריל 2023
↑  השיר יוצא ממצעד רשת ג', באתר פזמונט, בדיקה אחרונה ב־27 באפריל 2023
Black Sabbath (שיר)

| --- | --- |
 שיר בביצוע בלאק סבאת'
 מתוך האלבום Black Sabbath
 יצא לאור:  13 בפברואר 1970
 תאריך הקלטה:  16 באוקטובר 1969
 סוגה:  הבי מטאל, דום מטאל
 שפה:  אנגלית 
 אורך:  6:16
 חברת תקליטים:  ורטיגו רקורדס
 כתיבה:  אוזי אוסבורן, טוני איומי, גיזר באטלר, ביל וורד
 לחן:  אוזי אוסבורן, ביל וורד, טוני איומי, גיזר באטלר 
 הפקה:  רודג'ר ביין
 
"Black Sabbath" הוא שיר של להקת ההבי מטאל הבריטית בלאק סבאת', שנכתב בשנת 1969 ויצא באלבום הבכורה הנושא את שמם בשנת 1970. באותה שנה, השיר הופיע כאיי-סייד בסינגל בן ארבעה שירים בגודל 12 אינץ', עם "The Wizard" גם באיי-סייד ו-"Evil Woman" ו-"Sleeping Village" בבי-סייד, ויצא על ידי חברת התקליטים ורטיגו של פיליפס רקורדס. ביפן ובפיליפינים הוא יצא כסינגל על ידי פיליפס עם השיר "Evil Woman, Don't Play Your Games with Me" כאיי-סייד.
היסטוריה

לדברי הלהקה, השיר נכתב בהשראת חוויה שעבר גיזר באטלר בימי Earth. באטלר, שהיה אובססיבי לתורת הנסתר באותה תקופה, צבע את דירתו בשחור מט והניח כמה צלבים הפוכים ותמונות של השטן על הקירות. אוזי אוסבורן נתן לבאטלר ספר נסתר שחור, כתוב בלטינית ומעוטר בתמונות רבות של השטן. באטלר קרא את הספר ואז הניח אותו על מדף ליד מיטתו לפני שהלך לישון. כשהתעורר, לטענתו, ראה דמות שחורה גדולה עומדת בקצה מיטתו ובוהה בו. הדמות נעלמה ובאטלר רץ למדף שבו הניח את הספר קודם לכן, אבל הספר נעלם. באטלר סיפר את הסיפור הזה לאוסבורן, שכתב את מילות השיר בהתבסס על ניסיונו של באטלר. השיר מתחיל במילים:
What is this that stands before me?‎ (מה זה עומד לפניי?)

Figure in black which points at me.‎ (דמות בשחור שמצביעה עלי.)
גרסה של שיר זה מהדמו הראשון של בלאק סבאת' קיימת באלבום האוסף של אוזי אוסבורן The Ozzman Cometh. לשיר יש בית נוסף עם שירה נוספת לפני הגשר. זהו אחד השירים המבוצעים ביותר של הלהקה, והוא בוצע בכל סיבוב הופעות בקריירה שלהם.
קליפ

וידאו קליפ לשיר הופק כחלק מהופעה של הלהקה בשנת 1970 בתוכנית הגרמנית Beat-Club. הקליפ צולם באולפן עם כפר בחזית.
הערות שוליים

↑  Chris Nickson, Ozzy Knows Best: The Amazing Story of Ozzy Osbourne, from Heavy Metal Madness to Father of the Year on MTV's "The Osbournes", 2002, עמ' 102, ISBN 978-1-4299-5452-5
↑  William Irwin, Black Sabbath and Philosophy: Mastering Reality, John Wiley & Sons, 2012, עמ' 79, ISBN 978-1-118-39759-6. (באנגלית)
↑  Black Sabbath Evil Woman, Don't Play Your Garmes With Me Japanese Promo 7" vinyl single (7 inch record / 45) (751970), eil.com
↑  Osbourne, Ozzy, I Am Ozzy, 2010, ISBN 9780446569897
↑  The Ozzman Cometh: Greatest Hits - Ozzy Osbour... | AllMusic (באנגלית), נבדק ב-2024-11-04
↑  Black Sabbath – Black Sabbath Online, www.black-sabbath.com
| בלאק סבאת' |
| --- | --- | --- |
טוני איומי (גיטרה) • אוזי אוסבורן (שירה) • ביל וורד (תופים) • גיזר באטלר (גיטרה בס)
ביל וורד (תופים) • רוני ג'יימס דיו (שירה) • איאן גילן (שירה)
| אלבומי אולפן | Black Sabbath ‏ (1970) • Paranoid ‏ (1970) • Master of Reality ‏ (1971) • Vol. 4 ‏ (1972) • Sabbath Bloody Sabbath ‏ (1973) • Sabotage ‏ (1975) • Technical Ecstasy ‏ (1976) • Never Say Die!‎ ‏ (1978) • Heaven and Hell ‏ (1980) • Mob Rules ‏ (1981) • Born Again ‏ (1983) • Seventh Star ‏ (1986) • The Eternal Idol ‏ (1987) • Headless Cross ‏ (1989) • Tyr ‏ (1990) • Dehumanizer ‏ (1992) • Cross Purposes ‏ (1994) • Forbidden ‏ (1995) • 13 ‏ (2013) |  |
| נושאים קשורים | Heaven & Hell • Iron Man‏ • Paranoid‏ • God Is Dead?‎ |  |
דיסקוגרפיה של בלאק סבאת' • קטגוריה:בלאק סבאת' • פורטל:הבי מטאל
| --- | --- |
בקרת זהויות :  MusicBrainz work: 153a3596-af03-36ed-976a-83fec8745732
קילר

ערך זה עוסק בסינגל מאת נועה קירל. אם התכוונתם למשמעות אחרת, ראו .
"קילר" הוא סינגל של הזמרת הישראלית נועה קירל. השיר יצא לאור ב-11 באוגוסט 2015, כסינגל שלא מתוך אלבום. השיר יצא בחסותו של רוברטו מיוזיק. במהרה הפך השיר ללהיט בישראל, והיווה את סינגל הפריצה של קירל. נועה השתמשה במשפט "נועה קילה" גם בשירים "יש בי אהבה", "חצוף", "פאוץ'" ו"פנתרה".
רקע כתיבה

השיר נכתב על ידי אלון כהן ועומרי סגל שגם הפיקו אותו והולחן על ידי סגל גם כן. השיר הוא שיר בסגנון הפופ, המשלב בתוכו גם את סגנון ההיפ הופ. לטענתה של קירל, בשיר הזה היא ניסתה להביא את חו"ל לארץ, על ידי שימוש בז'אנר שונה, שבו לא משתמשים כמעט בארץ.
וידאו קליפ

הוידאו קליפ הנלווה שיצא לשיר הופק על ידי נרטיבי הפקות, בוים על ידי איתן אשכנזי ונוהל על ידי רוברטו מיוזיק. תחילה, ניתן לראות בקליפ את קירל עם חברותיה באזור עם מכולות רבות, שרות את השיר בתוכן, ומחוץ להן.
הקליפ של השיר הפך לוויראלי, ונכון לאפריל 2021, מונה הצפיות שלו עומד כל כ-18.4 מיליון צפיות.
ביקורת

בשל היותו של השיר פרובוקטיבי, הופנו כלפיו ביקורות מעורבות, חיוביות ושליליות, על רקע היותה של קירל בת 14 בזמן הקלטת השיר.
וואלה! NEWS, טענו כי השיר מציג סקסיזם בשל כך שבתחילת השיר מופיע קרדיט למפיק השיר עומרי 69 סגל, בו נאמר "המספר האהוב עליי הוא 69", וגם בשל הלבוש המינימלי שלה. Mynet פתח-תקווה פרסמו כתבה בה נאמר כי "הורים מתנגדים להופעה של נועה קירל בעיר: "היא רוקדת בחושניות ומשדרת מיניות", הם אמרו."
עיתון הארץ פרסם ראיון שערך עם קירל, בו הם מדברים על איך שקירל קיבלה את תגובת הקהל כלפי השיר. מעריב אמרו על השיר כי: "למרות הפרובוקציות: נועה קירל מוכיחה שהיא ווקאליסטית מצוינת".